ຣັດເຊຍ ຈະສະໜັບສະໜຸນ ຮ່າງຍັດຕິ ຂອງສະພາ ຄວາມໝັ້ນຄົງ ກ່ຽວກັບຊີເຣຍ (ເບິ່ງສະໄລດ໌ກັບວີດີໂອ)
ຣັດເຊຍເຕັມໃຈທ່ີຈະສະໜັບສະໜຸນແຜນການສັນຕິພາບ ຂອງທ່ານອັນນັນ ກ່ຽວກັບ ຊີເຣຍ.
ຣັດເຊຍກ່າວວ່າ ຕົນຈະສະໜັບສະໜຸນຮ່າງຍັດຕິສະບັບນຶ່ງຂອງສະພາຄວາມໝັ້ນຄົງສະ ຫະປະຊາຊາດທີ່ໃຫ້ການໜຸນຫຼັງຕໍ່ແຜນການສ້າງສັນຕິພາບໃນຊີເຣຍຂອງທ່ານໂກຟີ ອັນ ນັນ ທູດພິເສດຂອງສະຫະປະຊາຊາດນັ້ນ ແຕ່ລັດຖະມົນຕີການຕ່າງປະເທດຣັດເຊຍ ທ່ານ Sergei Lavrov ກ່າວໃນວັນອັງຄານມື້ ນີ້ວ່າ ສະພາຄວາມໝັ້ນຄົງຄວນຈະພິຈາລະນາຂໍ້ສະເໜີຕ່າງໆໃນຖານະເປັນພື້ນຖານອັນ ນຶ່ງສໍາລັບການດໍາເນີນງານຕໍ່ໄປຂອງທ່ານອັນນັນ ສໍາລັບການແກ້ໄຂວິກິດການ ແລະບໍ່ ແມ່ນຄໍາຂາດບັ້ນສຸດທ້າຍ ສະພາຄວາມໝັ້ນຄົງຈະພົບປະກັນໃນຕອນແລງວັນອັງຄານມື້ນີ້ ທີ່ນະຄອນນີວຢອກ ເພື່ອ ທໍາການອະພິປາຍກັນເລື້ອງຮ່າງຍັດຕິຂອງຝຣັ່ງສະບັບນຶ່ງ ທີ່ຮຽກຮ້ອງໃຫ້ເອົາມາດຕະ ການຕ່າງໆຕື່ມອີກທີ່ເປັນໄປໄດ້ໃນອະນາຄົດ ຖ້າຫາກລັດຖະບານຊີເຣຍບໍ່ຍອມຮັບເອົາ ແຜນການສັນຕິພາບຂອງອະດີດຫົວໜ້າອົງການສະຫະປະຊາຊາດນັ້ນ ທ່ານອັນນັນ ຮຽກຮ້ອງໃຫ້ມີການຢຸດຍິງກັນ ແລະການພົບປະເຈລະຈາກັນລະຫວ່າງພວກກະບົດຊີເຣຍ ແລະລັດຖະບານ ຈີນແລະຣັດເຊຍ ເຄີຍໃຊ້ສິດຍັບຍັ້ງມາກ່ອນແລ້ວ 2 ຄັ້ງ ຕໍ່ຂໍ້ສະເໜີຕ່າງໆຂອງສະພາ ຄວາມໝັ້ນຄົງກ່ຽວກັບຊີເຣຍໂດຍກ່າວວ່າ ຂໍ້ສະເໜີເຫລົ່ານັ້ນແມ່ນເຂົ້າແຊກແຊງໃນກິດ ຈະການພາຍໃນຂອງຊີເຣຍນັ້ນ ໃນຂະນະດຽວກັນ ທ່ານພັນກິມູນ ເລຂາທິການໃຫຍ່ສະຫະປະຊາຊາດ ກ່າວວ່າ ສະຖາ ນະການໃນຊີເຣຍໄດ້ກາຍມາເປັນເລື້ອງທີ່ຮັບເອົາບໍ່ໄດ້ ແລະໂຍະຍານໃຫ້ບໍ່ໄດ້ ໃນການກ່າວຖ້ອຍຖະແຫລງຕໍ່ກໍາລັງຮັກສາສັນຕິພາບກຸ່ມນຶ່ງທີ່ອິນໂດເນເຊຍໃນວັນອັງຄານ ມື້ນີ້ ທ່ານພັນກິມູນໄດ້ຮຽກຮ້ອງໃຫ້ສະພາຄວາມໝັ້ນຄົງຮ່ວມສາມັກຄີກັນກ່ຽວກັບເລື້ອງຊີ ເຣຍ ໂດຍກ່າວວ່າ ພວກເຮົາຈະບໍ່ໃຊ້ເວລາຕື່ມແລະເສຍເວລາຕື່ມອີກບໍ່ໄດ້ ການຊັກຊ້າ ເວລາຕື່ມອີກ 1 ນາທີ ຫລືຕື່ມອີກຊົ່ວໂມງນຶ່ງ ຈະໝາຍຄວາມວ່າ ປະຊາຊົນຈະເສຍຊີວິດ ໄປຕື່ມອີກ ອັນນີ້ມັນແມ່ນຄວາມຮັບຜິດຊອບດ້ານສິນລະທໍາແລະມີຄວາມຫຼໍ່ແຫຼມສຳຄັນ ສຸດສໍາລັບປະຊາຄົມນາໆຊາດ